രാജ്യത്ത് 10,000 ഇവി ചാര്ജിങ് സ്റ്റേഷനുകള് സ്ഥാപിക്കാന് ഇന്ത്യന് ഓയില് കോര്പ്പറേഷന് ഇന്ധനവില ഇന്ത്യയില് എല്ലാ സീമകളും ലംഘിച്ച് മുന്നോട്ട് പോകുമ്ബോള് ഇന്ത്യയിലെ പ്രമുഖ പെട്രോളിയം കമ്ബനിയായ ഇന്ത്യന് ഓയില് കോര്പറേഷന് ഐ.ഒ.സി ഒരു കാര്യം മനസിലായെന്ന് തോന്നുന്നു. ഇനി അധികകാലം ഇന്ത്യയില് പെട്രോള് വില്പ്പന നടക്കില്ലെന്ന്. അതുകൊണ്ട് ഇലക്ട്രിക് ചാര്ജിങ് സ്റ്റേഷനുകള് ആരംഭിക്കാനാണ് ഐ.ഒ.സിയുടെ തീരുമാനം. 2024 നുള്ളില് 10,000 ഇലക്ട്രിക് വാഹനങ്ങളുടെ ചാര്ജിങ് സ്റ്റേഷനുകള് രാജ്യത്തുടനീളം ആരംഭിക്കുമെന്നാണ് കമ്ബനി അറിയിച്ചിരിക്കുന്നത്. അതില് 2,000 ഇവി ചാര്ജിങ് സ്റ്റേഷനുകള് ഒരു വര്ഷം കൊണ്ട് തന്നെ ആരംഭിക്കുമെന്നാണ് ഐ.ഒ.സി ചെയര്മാനായ മാധവ് വൈദ്യ അറിയിച്ചിരിക്കുന്നത്. ഇന്ത്യയിലെ പെട്രോളിയം വിപണിയില് 40 ശതമാനമാനത്തോളം കൈയടക്കിയിരിക്കുന്നത് ഐഒസിയാണ്. പരിസ്ഥിതി മലിനീകരണം കുറക്കാനാണ് ഐഒസി ഇത്തരത്തിലൊരു നീക്കത്തിലേക്ക് കടന്നത്. ഐഒസിയുടെ പെട്രോള് പമ്ബുകളിലായിരിക്കും ഭൂരിഭാഗം ചാര്ജിങ് സ്റ്റേഷനുകളും സ്ഥാപിക്കുക. ഇതിനോടകം തന്നെ 76 പെട്രോള് പമ്ബുകളില് ചാര്ജിങ് പോയിന്റ് സ്ഥാപിച്ചുകഴിഞ്ഞു. കൂടാതെ 11 പമ്ബുകളില് ബാറ്ററി സ്വാപ്പിങ് കേന്ദ്രങ്ങളും സ്ഥാപിച്ചുകഴിഞ്ഞു.